Cyfarwyddwr Cysylltiol (Rhan-amser)
 Disgrifiad Swydd

Mae’r Cyfarwyddwr Cysylltiol yn chwarae rhan allweddol wrth roi bywyd i weledigaeth greadigol Hijinx, gan arwain datblygiad artistig a chyflawni prosiectau ar draws ein rhaglen Ymgysylltiad Creadigol a’n rhaglen greadigol ehangach. Gan weithio’n glos gyda’r Cyfarwyddwr Artistig/Cyd-brif Swyddog Gweithredol, y Cynhyrchydd Gweithredol a’r Cyfarwyddwr Datblygu Artistiaid, bydd y Cyfarwyddwr Cynorthwyol yn helpu i siapio profiadau creadigol uchelgeisiol, cynhwysol ac o safon uchel gydag ac ar gyfer ein cymunedau a chynulleidfaoedd.

Swydd ar sail prosiect yw hon, gan roi arweiniad creadigol o’r cyfnod cynllunio cynnar hyd at gyflawni. Bydd y Cyfarwyddwr Cysylltiol yn gyfrifol am feithrin y broses greadigol, creu’r amodau er mwyn i artistiaid llawrydd a chydweithwyr deimlo eu bod wedi eu croesawu, eu cefnogi a’u grymuso i wneud eu gwaith gorau.
Mae cydweithio yn ganolog i’r swydd hon. Gan weithio fel rhan o dîm cynhyrchu Hijinx, bydd y Cyfarwyddwr Cysylltiol yn llunio cysylltiadau cryf gydag artistiaid, cyfranogwyr, cydweithwyr a phartneriaid, gan sicrhau bod ein gwerthoedd o gynhwysiant, creadigrwydd a rhagoriaeth wedi ymwreiddio ar bob cam o’r broses.
 
Tra bydd y swydd yn canolbwyntio’n bennaf ar ein rhaglen Ymgysylltu Creadigol, bydd cyfleoedd hefyd i gyfrannu at raglen artistig ehangach Hijinx, gan gynnwys ein gwaith cynhyrchu, Gŵyl Undod a’r rhaglen Datblygu Artistiaid.

TELERAU
Teitl swydd: 		Cyfarwyddwr Cysylltiol			
Rheolwr Llinell: 	Cyfarwyddwr Artistig/Cyd-brif Swyddog Gweithredol
Yn gyfrifol am: 		Weithwyr llawrydd creadigol
Contract: 		3 mis tymor penodol, gyda photensial i gael estyniad (6 mis o brawf)
Oriau: 			Rhan-amser, oriau blynyddol - cyfartaledd o 2 ddiwrnod yr wythnos (15 awr)
Cynigir y swydd hon ar sail oriau blynyddol, sy’n gyfanswm o 104 o ddyddiau gwaith y flwyddyn. Cytunir ar y patrwm dyddiau gwaith yn flynyddol, o ystyried rhaglen greadigol Hijinx, amserlen prosiectau ac argaeledd y Cyfarwyddwr Cysylltiol.
Yn gweithio o: 	Caerdydd (gyda theithio lleol, cenedlaethol a rhyngwladol yn ôl gofynion y swydd)
Cyflog/Buddion: 	 Graddfa B, cyflog cychwynnol SCP10: £34,000 y flwyddyn (pro rata)
Mae Hijinx yn cynnig cynllun pensiwn gweithle trwy Nest, cynllun Beicio i’r                                               Gwaith a Rhaglen Cynorthwyo Gweithwyr.
Yn ychwanegol, rydym yn cynnig cefnogaeth i ddatblygu sgiliau iaith                                                           Gymraeg. Mae Hijinx wedi ymrwymo i gefnogi datblygiad proffesiynol                                                         parhaus a bydd yn gweithio’n glos gyda deiliad y swydd i sicrhau bod ei                                                     anghenion hyfforddiant yn cael eu bodloni.	
Gwyliau: 		30 diwrnod y flwyddyn a gwyliau banc statudol (pro rata)
 

Cyfrifoldebau Allweddol

Ymgysylltu Creadigol 
· Arwain ar gyflawni creadigol rhaglen Ymgysylltu Creadigol Hijinx, gan gynnwys cyfarwyddo, cyd-greu a hwyluso gweithgareddau cyfranogol gyda chymunedau ar draws Cymru. 
· Gweithredu fel Arweinydd Creadigol ar gwmni cymunedol parhaus Hijinx, Theatr Odyssey, gan gefnogi datblygiad artistig y grŵp a chyflawni cynhyrchiad blynyddol yn ystod cyfnod y contract. 
· Mynychu sesiynau min nos Lun wythnosol gyda Theatr Odyssey, gan gefnogi datblygiad a chreu eu cynhyrchiad blynyddol. 
· Rhoi goruchwyliaeth greadigol dros brosiectau Ymgysylltu Creadigol Hijinx, gan sicrhau profiadau artistig o safon uchel i gyfranogwyr, artistiaid a chynulleidfaoedd. 
· Gweithio’n glos gyda’r Cynhyrchydd a’r Cyfarwyddwr Artistig i ddatblygu cyfleoedd newydd mewn Ymgysylltu Creadigol, gan gryfhau’r berthynas gyda chymunedau, partneriaid a rhwydweithiau ar draws Cymru. 
· Cefnogi gwerthuso gweithgaredd Ymgysylltu Creadigol, gan gasglu’r gwersi a ddysgwyd ac ymwreiddio hyn yn y datblygiad a chyflawniad creadigol yn y dyfodol. 
· Gweithio gyda’r Cynhyrchydd i gefnogi recriwtio ac ymgysylltu ar gyfer prosiectau Ymgysylltu Creadigol, gan lunio cysylltiadau gyda Gwasanaethau Cymdeithasol, sefydliadau anabledd dysgu, rhwydweithiau cymunedol a sefydliadau partner i wneud y mwyaf o’r cyfleoedd i gymryd rhan. 
· Arwain yr elfennau ymgysylltu creadigol sy’n gysylltiedig â gweithgaredd teithio Hijinx, gan sicrhau cyfleoedd ystyrlon i gyfranogwyr a chymunedau. E.e. gweithdai, sgyrsiau.

Cyfarwyddo Ychwanegol
· Hwyluso lleiafswm o un wythnos o ymchwil a datblygu y flwyddyn gydag Ensemble Hijinx, gan gyfrannu at ddatblygu gwaith teithio yn y dyfodol. 
· Datblygu a chyfarwyddo o leiaf un cynhyrchiad theatr stryd newydd yn ystod cyfnod y contract, gan gynnwys cyflawni lleiafswm o ddeg sesiwn greadigol gydag artistiaid Academi Hijinx. 
· Cefnogi’r Cyfarwyddwr Artistig a’r timau creadigol ehangach trwy ymarferion a chyfnodau datblygu, gan gynnwys hwyluso cyfnodau cynhesu, rhoi nodiadau a chyfrannu at brosesau creadigol cydweithredol. 
· Gweithredu fel cyfarwyddwr ymarferion ar daith yn ôl y gofyn.

Gŵyl Undod Hijinx
· Gweithio’n glos gyda thîm creadigol Gŵyl Undod i gydlynu a chyflawni cyfraniadau gan brosiectau Ymgysylltu Creadigol Hijinx fel rhan o raglen yr ŵyl bob dwy flynedd.
· Sicrhau bod gwybodaeth greadigol, hygyrchedd, marchnata, technegol a chynhyrchu ymarferol yn cael ei rhannu yn effeithiol ac yn brydlon gyda thîm ehangach yr ŵyl. 
· Bod ar gael yn ystod cyfnod yr ŵyl i sicrhau bod y gweithgaredd yn cael ei gyflawni’n llwyddiannus.


Diogelu, Lles a Llesiant
· Bod yn gyfrifol am ddiogelu, lles a llesiant cyfranogwyr ac actorion a rhoi adroddiad am unrhyw absenoldebau, problemau arwyddocaol neu bryderon i’r Cynhyrchydd Gweithredol / Cyfarwyddwr Datblygu Artistiaid gan ddilyn ein gweithdrefn ddiogelu. 
· Cadw eich gwybodaeth yn gyfredol am bolisïau a gweithdrefnau Hijinx a sicrhau bod cydymffurfio â nhw, yn neilltuol y rhai yn ymwneud â diogelwch, llesiant a diogelu cyfranogwyr a gweithwyr llawrydd.
· Gweithio gyda’r Cyfarwyddwr Datblygu Artistiaid, y Cynhyrchydd Gweithredol ac adrannau eraill i sicrhau bod ymarfer gorau yn cael ei weithredu ar draws prosiectau.

Arweinyddiaeth a Chydweithio
· Gweithio fel rhan o dîm cynhyrchu Hijinx i gefnogi cyflawni llwyddiannus ar brosiectau Ymgysylltu Creadigol, gan sicrhau eu bod yn bodloni nodau profiad artistig, sefydliadol a chyfranogwyr. 
· Cefnogi recriwtio, contractio a rheoli artistiaid llawrydd a thimau creadigol yn gweithio ar draws y gweithgaredd Ymgysylltu Creadigol. 
· Llunio a chynnal perthnasoedd cadarnhaol gydag artistiaid, cyfranogwyr, partneriaid, cyllidwyr a rhanddeiliaid, gan gynrychioli Hijinx yn genedlaethol a rhyngwladol pan fydd yn briodol. 
· Gweithio’n glos gyda’r Cynhyrchydd, Cyfarwyddwr Artistig a’r Cynhyrchydd Gweithredol i ddynodi, datblygu a chyflawni prosiectau artistig, partneriaethau a chyweithiau newydd. 
· Gweithio gyda’r Cyfarwyddwr Datblygu Artistiaid i greu llwybrau rhwng gweithgaredd cyfranogol a rhaglen ddatblygu artistiaid ehangach Hijinx, gan gefnogi’r cyfleoedd i symud ymlaen i artistiaid sydd ag anabledd dysgu a/neu awtistiaeth. 
· Gweithredu fel dirprwy i’r Cyfarwyddwr Artistig yng nghyswllt cyfrifoldebau artistig yn ôl y gofyn.
· Gweithio’n glos gyda’r Rheolwr Marchnata a Datblygu Cynulleidfa i gefnogi hyrwyddo a chyfathrebu gweithgareddau creadigol, gan sicrhau bod prosiectau yn cael eu gosod, rhannu a’u dathlu yn effeithiol gyda chynulleidfaoedd, partneriaid a rhanddeiliaid. Cyfrannu at lunio ymwybyddiaeth ehangach a dealltwriaeth o raglen greadigol Hijinx, ei artistiaid ac effaith ein gwaith.

Cyllid a Chodi Arian
· Gweithio gyda’r Cynhyrchydd a’r Cynhyrchydd Gweithredol i ddatblygu cyllidebau prosiectau, rheoli adnoddau’n effeithiol a chefnogi cyflawni gwaith o safon uchel o fewn cyllidebau y cytunwyd arnynt. 
· Dynodi cyfleoedd codi arian yn gysylltiedig â’r gweithgaredd Ymgysylltu Creadigol a gweithio gyda’r Rheolwr Codi Arian i gefnogi ceisiadau, rhoi adroddiadau a gweithgaredd codi arian sefydliadol ehangach pan fydd yn briodol.

Cyfrifoldebau Cyffredinol
· Cyfrannu at ddiwylliant cydweithredol Hijinx, cefnogi cydweithwyr ar draws y sefydliad a helpu i sicrhau bod gwaith y cwmni’n cael ei gyflawni’n llyfn. 
· Cymryd rhan mewn hyfforddiant, datblygu proffesiynol a gweithgaredd sefydliadol yn ôl y gofyn.
